
VENDIM

Nr. 808, datë 11.12.2019
PËR DISA NDRYSHIME NË VENDIMIN NR. 112, DATË 23.2.2018, TË KËSHILLIT TË MINISTRAVE, “PËR PËRCAKTIMIN  E KRITEREVE PËR FITIMIN E GRADËS SHKENCORE ‘DOKTOR’ DHE TË STANDARDEVE SHTETËRORE PËR FITIMIN E TITUJVE AKADEMIKË ‘PROFESOR I ASOCIUAR’ DHE ‘PROFESOR’”
Në mbështetje të nenit 100 të Kushtetutës dhe të neneve 60, pika 3, e 79, pika 7, të ligjit nr. 80/2015, “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”, me propozimin e ministrit të Arsimit, Sportit dhe Rinisë, Këshilli i Ministrave

VENDOSI:
1. Në vendimin nr. 112, datë 23.2.2018, të Këshillit të Ministrave, bëhen ndryshimet e mëposhtme:

a) kudo në tekstin e vendimit, emërtimi “Thomson Reuters”, zëvendësohet me emërtimin “Journal Citation Reports”; 
b) në pikën 3, të kreut I, bëhen këto ndryshime:  

i) shkronjat “a” dhe “b”, ndryshohen, si më poshtë vijon:
“a) jo më shumë se 3 (tre), në rastin e personelit akademik që mban titullin “profesor”;

b) jo më shumë se 2 (dy), në rastin e personelit akademik që mban titullin “profesor i asociuar”;”;
ii) shkronja “c” shfuqizohet.
c)  shkronja “b”, e pikës 6, të kreut I, ndryshohet, si më poshtë vijon:
“b) të ketë botuar, së paku, 3 (tre) artikuj shkencorë në revista shkencore, nga të cilët 1 (një) të jetë botuar ose pranuar për botim në revista shkencore të rankuara në Journal Citation Reports ose Scopus, ku është, së paku, autor i dytë.”.
ç) pika 8, e kreut V, shfuqizohet.
2. Ngarkohen Ministria e Arsimit, Sportit dhe Rinisë, Agjencia Kombëtare për Kërkimin Shkencor dhe Inovacionin dhe institucionet e arsimit të lartë për zbatimin e këtij vendimi.

Ky vendim hyn në fuqi pas botimit në Fletoren Zyrtare.

